- Hindi News
- National
- पावटी में पांच दिनों से जला ट्रांसफार्मर, ग्रामीणों में निगम के खिलाफ रोष
पावटी में पांच दिनों से जला ट्रांसफार्मर, ग्रामीणों में निगम के खिलाफ रोष
समालखा | बिजलीनिगम की अनदेखी का खामियाजा गांव पावटी के लोगों को भुगतना पड़ रहा है। पिछले पांच दिनों से गांव में ट्रांसफार्मर जलने के कारण लोगों को परेशानी हो रही है। शाम होते ही कई घरों में अंधेरा छा जाता है। रोजमर्रा के काम प्रभावित हो रहे हैं। लोग पांच दिनों में कई बार विभागीय अधिकारियों के पास चक्कर लगा चुके हैं, लेकिन कोई सुध लेने को तैयार ही नहीं है। इस कारण ग्रामीणों में बिजली विभाग के खिलाफ रोष है। पावटी वासी रिंकू, तेजपाल सिंह, जयगोपाल शर्मा, जसमेर, राकेश मित्तल, कालू वर्मा, रमेश, राजपाल, शंकर, सुरेंद्र, नवीन ने बताया कि गांव में कलीराम के घर के पास पुलिया के नजदीक बिजली विभाग की ओर से सौ केवीए का ट्रांसफार्मर रखा हुआ है। जो पांच दिन पहले अचानक धमाके के साथ जल गया था। अभी तक समस्या का समाधान नहीं हुआ। वहीं, एसडीओ राकेश दहिया से जब फोन किया तो उन्होंने जल्द ट्रांसफार्मर रखवाकर समाधान की बात कही।
tgl_Latn sot_Latn mag_Deva mag_Deva hin_Deva